Rakvere linnaruumi planeering ei allu ühelegi loogikale. Näppu viibutada ei maksa, sest ajalugu on nii tahtnud ja omajagu on see võluvgi. Aga selliseid väikelinnu, kus keskus on asunud vähemalt kolmes kohas, maailmast väga ei leia.
Sassis nagu Rakvere linn
Sisenegu võõras Rakverre millisest suunast tahes, ikka on tal tunne, et enne keskplatsile jõudmist eksib ta ära. No lugege ise kokku, mitu täisnurkset pööret peate linnasüdamesse jõudmiseks tegema, kui tulete Tartust. Või siis Lepnalt või Arkna teelt. Isegi Tallinnast tulles peate linna ikka tundma, et mitte põrutada Keskväljaku asemel Näpile.